ร้านนี้สไตล์การตกแต่งต่างจากร้านอื่นมาก ยอมรับเลยว่าถ้าไปคนเดียวอาจไม่กล้าเข้า ร้านดูลึกลับ มีมนต์ขลัง เพราะเป็นร้านที่มีโอมเทวาลัยให้บูชา  การตกแต่งเลยเป็นแบบมืดๆ สีน้ำตาลทึบ บนเพดานจะมีไพ่ห้อยอยู่ ตามชื่อร้าน เหมือนว่าจะมีการรับดูดวงด้วย (อันนี้ไม่แน่ใจ) มีถ้วยชา กา ที่ให้ความรู้สึกแบบมอร็อคโค ก็เก๋ไปอีกแบบ

อาหารจะเป็นอาหารมังสิวิรัติ เมนูที่ได้ลองทานเป็น เต้าหู้ทอด ทอดอร่อย ไม่อมน้ำมัน แต่น้ำจิ้มออกหวานไปนิด จากที่ดูมาเมนูเด็ดคือ ขนมลาดู ซึ่งเป็นขนมไหว้ แอบเสียดายที่วันนั้นหมด

เครื่องดื่มที่ได้ลอง คือ the sun หรือ capuccino จากที่ดูในเมนูจะมีลาเต้อาร์ทเป็นรูปพระอาทิตย์ แต่ที่ได้มาทำให้ค่อนข้างผิดหวัง เป็นแค่กลม ตกลงนี่มัน the sun หรือ the moon

อีกเมนูคือ the star ลาเต้อาร์ทก็จะเป็นรูปดาว อันนี้ทำได้ดีทีเดียว

วันที่ไปมีแอร์ตัวนึงเสีย ร้อนมาก เลยแอบเซ็งนิดๆ 
ร้านอยู่ตรงเส้นเกษตร-นวมินทร์ ตอม่อที่63